CELEX: 62017TN0726
Language: ro
Date: 2017-10-24 00:00:00
Title: Cauza T-726/17: Acțiune introdusă la 24 octombrie 2017 – Commune de Fessenheim și alții/Comisia

15.1.2018   
            
            
               RO
            
            
               Jurnalul Oficial al Uniunii Europene
            
            
               C 13/23
            
         Acțiune introdusă la 24 octombrie 2017 – Commune de Fessenheim și alții/Comisia
   (Cauza T-726/17)
   (2018/C 013/37)
   Limba de procedură: franceza
   
      Părțile
   
   
      Reclamante: Commune de Fessenheim (Fessenheim, Franța), Communauté de communes Pays Rhin-Brisach (Volgelsheim, Franța), Conseil départemental du Haut-Rhin (Colmar, Franța) și Conseil régional Grand Est Alsace Champagne-Ardenne Lorraine (Strasbourg, Franța) (reprezentant: G. de Rubercy, avocat)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               Anularea Deciziei din 10 august 2017 (GESTDEM 2017/2593) având ca obiect refuzul de a comunica scrisoarea Comisiei Europene din 22 martie 2017 autorităților franceze privind protocolul de indemnizare a grupului EDF referitor la abrogarea autorizației de exploatare a centralei nucleare de la Fessenheim;
            
         
               —
            
            
               Obligarea Comisiei Europene la comunicarea către reclamante a scrisorii menționate din 22 martie 2017;
            
         
               —
            
            
               Obligarea Comisiei Europene la plata integrală a cheltuielilor de judecată.
            
         
      Motivele și principalele argumente
   
   În susținerea acțiunii, reclamantele invocă trei motive.
   
               1.
            
            
               Primul motiv întemeiat pe încălcarea articolului 4 alineatul (2) ultimul paragraf din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).
            
         
               2.
            
            
               Al doilea motiv întemeiat pe încălcarea articolului 42 din Carta drepturilor fundamentale a Uniunii Europene referitor la dreptul de acces la documente.
            
         
               3.
            
            
               Al treilea motiv întemeiat pe încălcarea articolului 47 din Carta drepturilor fundamentale a Uniunii Europene referitor la dreptul la o cale de atac eficientă.